wickkiey/tamil-wikipedia-markdown huggingface dataset:
# முத்தோரை பலாடா


**முத்தோரை பலாடா** (*Muthorai Palada*), என்ற இவ்வூர் எம். பலாடா என்றும் அழைக்கப்படுகிறது. இது தமிழ்நாட்டில் ஊட்டிக்கு தென்மேற்கே சுமார் 10 கிலோமீட்டர் தொலைவில் அமைந்துள்ள ஒரு கிராமமாகும். இது நீலகிரி மாவட்டத்தில் அமைந்துள்ளது.  

## அடையாளங்கள்
1995ஆம் ஆண்டு முத்தோரை பலாடாவில் ஒரு பழங்குடி அருங்காட்சியகம் திறக்கப்பட்டது. இது அப்பகுதியில் உள்ள பழங்குடியினரின் கலாச்சாரம் மற்றும் பாரம்பரியத்தை பாதுகாப்பதை நோக்கமாகக் கொண்டுள்ளது. இந்த அருங்காட்சியகத்தில் பழங்குடி ஆராய்ச்சி மையம் அமைந்துள்ளது. இந்த ஆராய்ச்சி மையம் பழங்குடி சமூகங்களுக்கு வாழ்வாதார வாய்ப்புகளை உருவாக்குவதில் முக்கிய பங்காற்றி வருகிறது. இது பழங்குடியினர் எதிர்கொள்ளும் பிரச்சினைகள் குறித்த விழிப்புணர்வை ஏற்படுத்துகிறது. நீலகிரி மலைகள் தோடர், கோட்டா, குரும்பர், இருளர், பணியா மற்றும் காட்டுநாயக்கர் உள்ளிட்ட பல பழங்குடியினரின் தாயகமாக இந்த இடம் இருந்து வருகின்றன.  

இந்தியா முழுவதும் உள்ள பட்டியலிடப்பட்ட பழங்குடியின குழந்தைகளின் பள்ளிப்படிப்புக்கான இந்திய அரசின் திட்டத்தின் ஒரு பகுதியாக முத்தோரை பலாடாவில் ஏக்லவ்யா மாதிரி குடியிருப்புப் பள்ளி உள்ளது.  

1977ஆம் ஆண்டு நல்மேய்ப்பன் பன்னாடு பள்ளி, முத்தோரை பலாடாவில் நிறுவப்பட்டது.  

## பொருளாதாரம்
முத்தோரை பலாடா பொருளாதாரத்தில் விவசாயம் முக்கியமனதாகவும், வாழ்வாதாரமாகவும் உள்ளது. இந்த கிராமத்தில் கேரட், பூண்டு விவசாயம் செய்கின்றனர். உருளைக்கிழங்கு பண்ணைகள் இங்குள்ளன.
# கொக்கல்


**கொக்கல்** (*Kokkal*) தமிழ்நாட்டில் கோயம்புத்தூர் பகுதியில் நீலகிரி மாவட்டத்தை சேர்ந்த ஒரு சிறிய கிராமம் ஆகும். இவ்வூர் கொடைக்கானலில் இருந்து 35 கி.மீ தொலைவிலும், பாலினியில் இருந்து சுமார் 100 கி.மீ தொலைவிலும் அமைந்துள்ளது. கொக்கல் கிராமத்தின் அஞ்சல் குறியீடு எண் 643005. இங்குள்ள மக்கள் இந்து மதத்தை சார்ந்தவர்கள். கொக்கல் ஆற்றின் அருகில் ஒரு மாரியம்மன் கோவில் அமைந்துள்ளது. இக்கோவிலில் பூசைகள் மற்றும் (மாவிளக்கு) திருவிழா போன்றவைகள் நடைபெற்று வருகிறது.  

குக்கல் குகைகள் இவ்வூருக்கு அருகிலேயே உள்ளன. தென்னிந்தியாவின் பழமையான செதுக்கப்பட்ட இக்குகைகள், ஒரு காலத்தில் பாலியன் மக்களின் தாயகமாக இருந்து வந்துள்ளன. மாநில வனத்துறையின் அனுமதி பெற்று இங்கு சென்று வரலாம்.
# அவுவேனுவா நிலநடுக்கம்


அவுவேனுவா நிலநடுக்கம் (Haowhenua earthquake) என்பது கிபி 1460 இல் ஏற்பட்ட ஒரு பெரிய நிலநடுக்கமாகும். இது நியூசிலாந்தின் வெலிங்டனின் சில பகுதிகளுக்கு எழுச்சியை ஏற்படுத்தியது.  

1923 ஆம் ஆண்டு வெளியான "மிராமர் தீவும் அதன் வரலாறும்" என்ற தனது கட்டுரையில், வெலிங்டனில் ஆரம்பகால குடியேற்றம் மற்றும் மிராமரின் மேம்பாடு பற்றி பல தலைமுறைகளாக வழங்கப்பட்ட மாவோரி கதைகளை இனவரைவியல் அறிஞர் எல்ஸ்டன் பெஸ்ட் விவரித்தார். வெலிங்டன் துறைமுகத்தின் தற்போதைய நுழைவாயில் தே அவு-அ-டேன் என்றும், மேற்கத்திய கால்வாய் (இப்போது ரோங்கோடை இஸ்த்மஸ்) தே-அவா-அ-தாயா என்றும் அழைக்கப்பட்டது. இரண்டு கால்வாய்களுக்கும் இடையில் மோட்டு-கைராங்கி தீவு (இன்றைய மிராமர் தீபகற்பம்) இருந்தது. எல்ஸ்டன் கூறினார்ஃ<blockquote>பதினெட்டு தலைமுறைகளுக்கு முன்பு செழித்தோங்கிய தே ஆவோ-ஏரெ-தாகியின் காலத்தில், ஒரு மோசமான நிலநடுக்கம் இந்த நிலங்களை உயர்த்தியதால், அவா-அ-தாயா கால்வாய் வறண்டு, மோட்டு-கைராங்கி பிரதான நிலப்பரப்பின் ஒரு பகுதியாக மாறியது என்ற ஒரு கதையை நான் மாவோரி ஆதாரங்களிலிருந்து பெற்றேன். இத்தகைய வாய்வழி மரபுகளை சரிபார்க்க என்னிடம் எந்த வழியும் இல்லை. ஆனால் அது சரியாக இருக்கலாம். மேலும் நிலநடுக்கத்தின் அதிர்ச்சியே உயர்ந்த கடற்கரைகளுக்கு காரணமாக இருக்கலாம். அவை அருகிலுள்ள கடலோரப் பகுதியின் குறிப்பிடத்தக்க மற்றும் சுவாரசியமான அம்சத்தை உருவாக்குகின்றன. தே ஆவோ-ஏரெ-தாகியின் காலத்தில் ஏற்பட்ட நிலநடுக்கம் பதினைந்தாம் நூற்றாண்டில் ஏற்பட்டிருக்க வேண்டும்.</blockquote>2015 ஆம் ஆண்டில் வெளியிடப்பட்ட ஒரு ஆய்வில், தெற்கு இகுராங்கி மார்ஜினில் இரண்டு பெரிய நிலநடுக்கங்களின் சான்றுகள் காட்டப்பட்டன. இது ஆத்திரேலிய தட்டின் கீழ் பசிபிக் தட்டுப் புவிப்பொறைக் கட்டமைப்பில் தள்ளப்பட்ட பகுதியாகும். இந்த நிலநடுக்கங்களில் பிந்தையது கிபி 1430 மற்றும் 1480 க்கு இடையில் நிகழ்ந்தது, இந்த பூகம்பங்களில் பிந்தையது கி.பி 1430 மற்றும் 1480 க்கு இடையில் நிகழ்ந்தது, மேலும் இது வெலிங்டனில் நில மேம்பாட்டை விவரித்த மாவோரி வாய்மொழி வரலாற்றின் அவுவேனுவா நிலநடுக்கமாக இருக்கலாம். 15 ஆம் நூற்றாண்டைச் சேர்ந்த ஆழிப்பேரலை<nowiki/>ப் படிவுகள் தெற்கு தீவின் உச்சியில் உள்ள பல இடங்களிலும், கபிட்டி தீவில் உள்ள ஒகுபே உப்பங்கழி வரையிலும் கண்டுபிடிக்கப்பட்டுள்ளன, கி.பி 1450 ஆம் ஆண்டு வாக்கில் ஒரு பெரிய சுனாமி ஏற்பட்டதற்கான ஆதாரங்களை அவுவேனுவா நிலநடுக்கத்துடன் இணைக்கும் பிற ஆராய்ச்சிகளும் உள்ளன. மிராமர் தீபகற்பத்தைச் சுற்றியும், துராகிரே ஹெட்டைச் சுற்றியும் தற்போதைய கடல் மட்டத்திற்கு மேலே காணப்படும் கூடுகள் மற்றும் ஒரு கற்பாறைகள் 15 ஆம் நூற்றாண்டில் ஏற்பட்ட பெரிய நிலநடுக்கத்தின் ஆதாரங்களை வழங்குகின்றன.
# கேதார் நாயக்



**கேதார் ஜெய்பிரகாஷ் நாயக்** (*Kedar Jayprakash Naik*) (பிறப்பு 1979) ஓர் இந்திய அரசியல்வாதியும் மற்றும் தொழிலதிபரும் ஆவார். இவர் 2022 முதல் சாலிகோ சட்டமன்றத் தொகுதியை பிரதிநிதித்துவப்படுத்தும் கோவா சட்டப் பேரவை உறுப்பினராகப் பணியாற்றுகிறார். 2022 கோவா சட்டப்பேரவைத் தேர்தலில் இந்திய தேசிய காங்கிரசு சார்பில் போட்டியிட்டு வெற்றி பெற்றார். இத்தேர்தலில் பாரதிய ஜனதா கட்யின் முன்னாள் சட்டமன்ற உறுப்பினர் ஜெயேஷ் சல்கோன்கரை 1899 வாக்குகள் வித்தியாசத்தில் தோற்கடித்தார்.  

## இளமை வாழ்க்கை
கேதார், ஜெயப்பிரகாஷ் சூர்யகாந்த் நாயக்கிற்கு மகனாகப் பிறந்தார். 2006 ஆம் ஆண்டில் மதுரை காமராசர் பல்கலைக்கழகத்தில் இளங்கலை வணிகவியல் பட்டம் பெற்றார். இவர் ஒரு உடலியக்க மருத்துவரை மணந்தார்.  

## அரசியல் வாழ்க்கை
கேதார் நாயக் 2022 இல் சாலிகோ சட்டப்பேரவைத் தொகுதியில் வெற்றி பெறுவதற்கு முன்பு ரெய்ஸ் மாகோஸ் பேரூராட்சியின் தலைவராக இருந்தார்.
# தேசிய நெடுஞ்சாலை 227ஔ (இந்தியா)



**தேசிய நெடுஞ்சாலை 227ஔ** (*National Highway 227L (India)*), பொதுவாக **தே. நெ.** 227ஔ எனக் குறிப்பிடப்படுவது இந்தியாவில் ஒரு தேசிய நெடுஞ்சாலை ஆகும். தே. நெ. 227ஔ இந்தியாவின் பீகார் மாநிலத்தில் செல்கிறது.  

## வழித்தடம்
தேசிய நெடுஞ்சாலை 227ஔ பீகார் மாநிலத்தில் உள்ள உமாகான், பாசோபட்டி, கலுவாகியை இணைக்கிறது.  

## சந்திப்புகள்
: உமாகான் அருகே முனையம்  
: கலுவாகி அருகே முனையம்  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# பனி ஏரி (பாக்கித்தான்)


**பனி ஏரி** (*Snow Lake*) அல்லது **லுக்பே லாவோ** என்பது வடக்கு பாக்கித்தானின் கில்கிட்-பால்டிஸ்தான் பகுதியிலுள்ள காரகோரம் மலைத்தொடரில் அமைந்துள்ள ஒரு உயரமான பனிப்பாறைப் படுகை ஆகும். பெயரில் ஏரி என இருந்தாலும் இது ஏரி அல்ல.  

பனி ஏரி கடல் மட்டத்திலிருந்து 16,000 அடி (4,877 மீட்டர்) உயரத்தில் அமைந்துள்ளது. சுமார் 10 மைல் (16 கி.மீ.) அகலம் கொண்டது. இந்த படுகை பியாஃபோ மற்றும் இஸ்பார் பனிப்பாறைகளின் உச்சியில் அமைந்துள்ளது. இது இஸ்பார் கணவாயிலிருந்து எதிர் திசைகளில் பரவி, துருவப் பகுதிகளுக்கு வெளியே உலகின் மிக நீளமான தொடர்ச்சியான பனிப்பாறைகளில் ஒன்றான 61 மைல் (100 கி.மீ.) பனியாற்றை உருவாக்குகிறது.  

## பிரபல பார்வையாளர்கள்

மார்ட்டின் கான்வே என்ற முதல் வெளிநாட்டு பார்வையாளர் 1892 ஆம் ஆண்டில் பனி ஏரி என்ற பெயரைக் கொடுத்தார். Snow Lake is very difficult to reach, however, and only about 200 people manage to reach it per year. 1899 ஆம் ஆண்டில், கணவர்-மனைவியான வில்லியம் அண்டர் வொர்க்மேன் மற்றும் பேன்னி புல்லக் வொர்க்மேன் அடங்கிய குழு இதனை காணும்போது துருவப் பகுதிகளில் உள்ளதைப் போலவே பனி ஏரியும் ஒரு பனி மூட்டமாக இருக்கலாம் என்று ஊகித்தது. அந்தப் பனிப்பாறைகள் எல்லா திசைகளிலும் பாய்ந்து, அதன் மொத்த அளவை 300 சதுர மைல்கள் (116 சதுர கிலோமீட்டர்) என மதிப்பிட்டன.  

## அணுகல்

பனி ஏரிக்கான பயணம் பொதுவாக ஸ்கர்டுவில் தொடங்குகிறது. இதை இஸ்லாமாபாத்திலிருந்து விமானம் அல்லது வாகனம் மூலம் அடையலாம். ஸ்கர்டுவிலிருந்து, பிரால்டூ பள்ளத்தாக்கு வழியாக பயணிகளை அஸ்கோல் கிராமத்திற்கு அழைத்துச் செல்கிறது. அஸ்கோலிலிருந்து மலையேற்றம் முதலில் கே-2 கொடுமுடி நோக்கிச் செல்கிறது, பின்னர் பியாஃபோ பனிப்பாறையில் வடமேற்கே திரும்பி பனி ஏரியை அடைகிறது. மலையிலிருந்து இறங்கும் வழி சற்றே வேறுபடுகிறது. கன்சா பள்ளத்தாக்கு வழியாகச் சென்று கில்கிட்டில் முடிகிறது. அங்கிருந்து இஸ்லாமாபாத்திற்குத் திரும்புவதற்கு விமானம் அல்லது வாகனம் கிடைக்கும்
# தேசிய நெடுஞ்சாலை 627 (இந்தியா)



**தேசிய நெடுஞ்சாலை 627** (*National Highway 627 (India)*) பொதுவாக **தே. நெ. 627** எனக் குறிப்பிடப்படுவது இந்தியாவில் உள்ள ஒரு தேசிய நெடுஞ்சாலை ஆகும். தேசிய நெடுஞ்சாலை 627 இந்தியாவின் அசாம் மாநிலத்தில் பயணிக்கின்றது.  

## வழித்தடம்
நெல்லே (அம்சோய் வழி), இராஜாகான், தியுங்ப்ரா, உம்ராங்சோ, கோபாக், கரங்கஜாவ்.  

## சந்திப்புகள்
: நெல்லே அருகே முனையம்  
: கரங்கஜாவ் அருகே முனையம்  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# அனந்தவூர்



**அனந்தவூர்** (*Ananthavoor*) என்பது இந்தியாவின் கேரள மாநிலத்தின் திரூர் தாலுக்காவிலுள்ள மலப்புறம் மாவட்டத்தில் உள்ள ஒரு கிராமமாகும்.  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அனந்தவூர் கிராமத்தின் மக்கள் தொகை 17,470 ஆகும், இதில் 8,100 ஆண்கள் மற்றும் 9,370 பெண்கள் இருந்தனர். இந்த கிராமம் இடைக்காலத்தில் தனூர் (வெட்டட்நாடு) இராச்சியத்தின் ஒரு பகுதியாக இருந்தது.  

## பண்பாடு
அனந்தவூர் கிராமம் இசுலாமியர்கள் பெரும்பான்மையாக வசிக்கும் பகுதியாகும். இந்துக்கள் ஒப்பீட்டளவில் இங்கு குறைந்த எண்ணிக்கையில் உள்ளனர். எனவே இப்பகுதியின் கலாச்சாரம் இசுலாம் பாரம்பரியங்களை அடிப்படையாகக் கொண்டதாகும். தஃப் முட்டு, கோல்கலி மற்றும் அரவணமுத்து ஆகியவை இந்த வட்டாரத்தில் காணப்படும் பொதுவான நாட்டுப்புறக் கலைகள் ஆகும். இசுலாமிய ஆய்வுகளின் வளமான ஆதாரத்தை வழங்கும் பல நூலகங்கள் பள்ளிவாசல்களுடன் இணைக்கப்பட்டுள்ளன. சில புத்தகங்கள் அரபு-மலையாளத்தில் எழுதப்பட்டுள்ளன. இது அரபு எழுத்து எழுதப்பட்ட மலையாள மொழியின் பதிப்பாகும். மாலை நேர பிரார்த்தனைக்காக மக்கள் மசூதிகளில் கூடி, பிரார்த்தனைகளுக்குப் பிறகு சமூக மற்றும் கலாச்சார பிரச்சினைகள் குறித்து தொடர்ந்து விவாதிக்கின்றனர். இந்த மாலை கூட்டங்களின் போது வணிக மற்றும் குடும்ப பிரச்சினைகளும் தீர்க்கப்படுகின்றன. இப்பகுதியில் உள்ள சிறுபான்மை இந்து மக்கள் தங்கள் கோயில்களில் பல்வேறு பண்டிகைகளைக் கொண்டாடுவதன் மூலம் தங்கள் வளமான பாரம்பரியத்தை பராமரிக்கிறார்கள். கேரளாவின் பிற பகுதிகளைப் போலவே இங்கு இந்து சடங்குகளும் வழக்கமான பக்தியுடன் செய்யப்படுகின்றன.  

## போக்குவரத்து

அனந்தவூர் கிராமம் இந்தியாவின் பிற பகுதிகளுடன் திரூர் நகரம் வழியாக இணைகிறது. தேசிய நெடுஞ்சாலை 66 வலஞ்சேரி வழியாகச் செல்கிறது, மேலும் வடக்குப் பகுதி கோவா மற்றும் மும்பையை இணைகிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. மாநில நெடுஞ்சாலை எண்.28 நிலம்பூரிலிருந்து தொடங்கி நெடுஞ்சாலைகள் 12,29 மற்றும் 181 வழியாக ஊட்டி, மைசூர் மற்றும் பெங்களூருவுடன் இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள விமான நிலையம் கரிப்பூரில் உள்ளது. அருகிலுள்ள முக்கிய இரயில் நிலையம் திரூரில் உள்ளது.
# ஆனைக்குப்பம்



**ஆனைக்குப்பம்** (*Anaikuppam*) என்பது இந்தியாவின் தமிழ்நாட்டில் உள்ள திருவாரூர் மாவட்டத்தில் உள்ள நன்னிலம் தாலுகாவிற்கு உட்பட்ட ஒரு கிராமமாகும்.  

## தொழில்
இவ்வூரில் உள்ளவர்கள் பெரும்பலானோர் முக்கிய தொழிலாக விவசாயம் செய்து வாழ்வாதாரத்தை நடத்தி வருகின்றனர். மேலும் 100 நாள் வேலைவய்ப்பும் இந்த கிராமத்தில் அவ்வபோது நடந்து வருகிறது.  

## அஞ்சல் குறீயீடு எண்
ஆனைக்குப்பம் அஞ்சல் குறீயீடு எண் 610 105 ஆகும்.  

## மக்கள்தொகை விவரங்கள்
2011 மக்கள் தொகை கணக்கெடுப்பின்படி, ஆனைக்குப்பத்தில் 3,434 மக்கள் தொகை இருந்தது, அதில் 1,772 ஆண்கள் மற்றும் 1,662 பெண்கள் உள்ளனர். பாலின விகிதம் 938. எழுத்தறிவு விகிதம் 81.56 ஆகும்.
# அகம்படம்



**அகம்படம் ** (*Akampadam*) என்பது இந்தியாவின் கேரள மாநிலம் மலப்புறம் மாவட்டத்தில் உள்ள ஒரு நகரம் ஆகும்.  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, அகம்படம் கிராமத்தின் மக்கள் தொகை 15758 ஆகும், இதில் 7616 ஆண்கள் மற்றும் 8142 பெண்கள் இருந்தனர்.  

## போக்குவரத்து
அகம்படம் கிராமம் இந்தியாவின் பிற பகுதிகளுடன் நிலம்பூர் நகரம் வழியாக இணைகிறது. மாநில நெடுஞ்சாலை எண் .28 நிலம்பூரிலிருந்து தொடங்கி நெடுஞ்சாலை எண்கள் 12,29 மற்றும் 181 வழியாக ஊட்டி, மைசூர் மற்றும் பெங்களூருவுடன் இணைக்கிறது. தேசிய நெடுஞ்சாலை எண் 66 இராமநாட்டுகரா வழியாகச் செல்கிறது, மேலும் வடக்குப் பகுதி கோவா மற்றும் மும்பை<nowiki/>யை இணைகிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. அருகிலுள்ள விமான நிலையம் கோழிக்கோட்டில் உள்ளது. அருகிலுள்ள முக்கிய இரயில் நிலையம் நிலம்பூரில் உள்ளது.  

## பயங்கரவாத இணைப்புகள்
சில இசுலாமிய பயங்கரவாத குழுக்கள் அகம்படம் கிராமம் அருகே உள்ள அத்திக்காடு கிராமத்துடன் தொடர்புடையவையாகும். இசுலாமிய அரசு அல்லது ஐ.எசு.ஓ அமைப்புடன் அவர்களுக்கு உள்ள தொடர்பு குறித்து காவல் துறையினர் விசாரித்து வருகின்றனர்.
# பூச்சி சீனிவாச அய்யங்கார்

**பூச்சி சீனிவாச அய்யங்கார்**. (*Poochi Srinivasa Iyengar*) (பிறப்பு:1860 -இறப்பு:1919), இவரது இயற்பெயர் இராமநாதபுரம் சீனிவாச அய்யங்கார் என்பதாகும். கர்நாடக இசைப் பாடகர் மற்றும் இசை அமைப்பாளர் ஆவார். இராமநாதபுரத்தில் அனந்தநாராயண அய்யங்கார்- இலக்குமி தம்பதியருக்கு 16 ஆகஸ்டு 1860 அன்று பிறந்தவர் சீனிவாச அய்யங்கார். தமிழ் புரவலர் பாண்டித்துரைத் தேவர், சீனிவாசனின் பள்ளிப் பருவத் தோழர் ஆவார்.  

தியாகராஜரின் குரு-சீடர் பரம்பரையில் வந்த பட்டணம் சுப்பிரமணிய ஐயரிடம் சீடராக சேர்ந்து கர்நாடக இசைப் பயின்றவர். இவரது பல சீடர்களில் பிரபலமானவர் அரியக்குடி இராமானுஜ ஐயங்கார் ஆவார். நூற்றுக்கும் மேற்பட்ட கீர்த்தனைகள் இயற்றிய பூச்சி சினிவாசய்யங்கார, அக்கீர்த்தனைகளில் குறிப்பிட்ட முத்திரைகளைப் பயன்படுத்தியுள்ளார். இவர் 20 சூலை 1919 அன்று மறைந்தார்.  

இவரது கீர்த்தனைகள் வண்டுகள் ரீங்காரம் செய்வது போன்று இனிமையாக இருக்கும் என்பதால், இவரை பூச்சி சீனிவாச அய்யங்கார் என்பர்.
# ஆலிப்பறம்பு



**ஆலிப்பறம்பு ** (*Aliparamba*) என்பது இந்தியாவின் கேரள மாநிலம் மலப்புரம் மாவட்டத்தில் உள்ள ஒரு கிராமமாகும்.  

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, ஆலிப்பறம்புவின் மக்கள் தொகை 22802 ஆகும், இதில் 11027 ஆண்கள் மற்றும் 11775 பெண்கள் இருந்தனர்  

## போக்குவரத்து
ஆலிப்பறம்பு கிராமம் பெரிந்தல்மண்ணா நகரம் மற்றும் செர்புலாசேரி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 66 திரூர் வழியாகச் செல்கிறது மற்றும் வடக்கத்திய பகுதி கோவா மற்றும் மும்பை<nowiki/>யை இணைக்கிறது. தெற்கு பகுதி கொச்சின் மற்றும் திருவனந்தபுரத்துடன் இணைகிறது. நெடுஞ்சாலை எண் .966 பாலக்காடு மற்றும் கோயம்புத்தூருக்குச் செல்கிறது. அருகிலுள்ள விமான நிலையம் கோழிக்கோட்டில் உள்ளது. அருகிலுள்ள முக்கிய இரயில் நிலையம் சோரனூரில் உள்ளது. உள்ளூர் இரயில்களுக்கு-அங்கடிபுரம் இரயில் நிலையம் ஒரு முக்கிய இரயில் நிலையமாகும்.
# சுப்பிரமணிய தீட்சிதர்


**சுப்பிரமணிய தீட்சிதர்** என்பவர் பிரயோக விவேகம் என்ற இலக்கண நூலை இயற்றியவர். இந்நூலுக்கு உரையும் இவரே எழுதியுள்ளார். 18ஆம் நூற்றாண்டின் இறுதியில் பாண்டிய நாட்டில் உள்ள ஆழ்வார்திருநகரி (இன்றைய தூத்துக்குடி மாவட்டம்) என்னும் ஊரில் பிறந்தவர். சுப்பிரமணிய தீட்சிதர் இலக்கண விளக்கம் எழுதிய வைத்தியநாத தேசிகர் மற்றும் சாமிநாத தேசிகரின் சமகாலத்தவர் ஆவார்.
# பானு



**பானு** அல்லது **சைலேந்திர பானு** (இந்தோனேசியம்: *Bhanu*; ஜாவானியம்: *Bhanu*) என்பவர் மத்திய ஜாவாவில், மாதரம் இராச்சியம், சைலேந்திர வம்சத்தின் நிறுவனர் மற்றும் சைலேந்திர வம்சத்தின் முதல் மன்னரும் ஆவார்.  

இவரின் ஆட்சிக்காலம் 752 – 775 என்று சில சான்றுகள் குறிப்பிடுகின்றன. இருப்பினும், இந்தக் கால அளவின் உண்மைத் தன்மை உறுதிப்படுத்த வேண்டிய இலக்கில் உள்ளது.  

## வரலாறு

சூலை 24, 750 அன்று, மத்திய ஜாவா,திரிகிராம்வியாமா *(Trigramwyama),* அம்பரான் கிராமத்தில் இலவச நிலத்தை நன்கொடையாக வழங்கிய தலைவர் பானு என்று பிளம்பூங்கான் கல்வெட்டில் *(Plumpungan Inscription)* காணப்படுகிறது.  

இந்த நன்கொடை, சங்க சீதாதேவி *(Sang Siddhadewi)* ஒப்புதலின் பேரில், சங்க ஈசா *(Sang Isa)* தெய்வத்தின் மீதான பக்திக்காக வழங்கப்பட்டது என்றும் கல்வெட்டின் பதிவில் உள்ளது. பிளம்பூங்கான் கல்வெட்டு சலதிகா *(Salatiga)* பிளம்பூங்கான் கிராமத்தில் 1900-ஆம் ஆண்டுகளில் கண்டெடுக்கப்பட்டது.  

பிளம்பூங்கான் கல்வெட்டு மன்னர் பானுவால் வெளியிடப்பட்டது. இதுவரை கண்டெடுக்கப்பட்ட பழைய ஜாவானிய எழுத்துகளில் எழுதப்பட்ட கல்வெட்டுகளில், மிகப் பழமையான கல்வெட்டாக பிளம்பூங்கான் கல்வெட்டு அறியப்படுகிறது.
# பொன்முடி, ஈரோடு



**பொன்முடி** என்பது இந்தியா தமிழ்நாடு மாநிலத்தின் ஈரோடு மாவட்டத்திலுள்ள பெருந்துறை ஊராட்சி ஒன்றிய பொன்முடி ஊராட்சி ஒரு புறநகர்ப் பகுதியாகும். 2021-ஆம் ஆண்டு தமிழ்நாட்டில் நடைபெற்ற சட்டமன்றத் தேர்தலில் வெற்றி பெற்ற பெருந்துறை (சட்டமன்றத் தொகுதி) உறுப்பினர் சு. ஜெயக்குமார் பொன்முடி பகுதியைச் சேர்ந்தவர்.  
## அமைவிடம்
கடல் மட்டத்திலிருந்து சுமார் 329.7 மீ. உயரத்தில், என்ற புவியியல் ஆள்கூறுகள் கொண்டு பொன்முடி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பொன்முடி ஊரின் மொத்த மக்கள்தொகை 1,219 பேர் ஆகும். இதில் 579 பேர் ஆண்கள் மற்றும் 640 பேர் பெண்கள் ஆவர்.  
## சமயம்
### இந்துக் கோயில்கள்
செல்லகோபாலபெருமாள் கோயில் என்ற பெருமாள் கோயில் மற்றும் காளியம்மன் கோயில் என்ற அம்மன் கோயில் ஆகிய இந்துக் கோயில்கள் பொன்முடி பகுதியில் அமைந்துள்ளன. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.  
## அரசியல்
பொன்முடி பகுதியானது, பெருந்துறை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பூர் மக்களவைத் தொகுதி சார்ந்தது.
# பூனாச்சி



**பூனாச்சி** என்பது இந்தியா தமிழ்நாடு மாநிலத்தின் ஈரோடு மாவட்டத்திலுள்ள அம்மாப்பேட்டை ஊராட்சி ஒன்றிய பூனாச்சி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 212.33 மீ. உயரத்தில், என்ற புவியியல் ஆள்கூறுகள் கொண்டு பூனாச்சி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பூனாச்சி ஊரின் மொத்த மக்கள்தொகை 3,224 பேர் ஆகும். இதில் 1,723 பேர் ஆண்கள் மற்றும் 1,501 பேர் பெண்கள் ஆவர்.  
## சமயம்
### இந்துக் கோயில்
சொக்கநாச்சியம்மன் கோயில் என்ற அம்மன் கோயில் ஒன்று பூனாச்சி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
பூனாச்சி பகுதியானது, பவானி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பூர் மக்களவைத் தொகுதி சார்ந்தது.
# மேற்கு வங்காளத்தில் இந்தித் திணிப்பு எதிர்ப்புப் போராட்டங்கள்

**மேற்கு வங்காளத்தில் இந்தித் திணிப்பு எதிர்ப்புப் போராட்டங்கள்** (*Anti-Hindi agitations of West Bengal*) என்பது இந்திய மாநிலமான மேற்கு வங்கத்தில் நடைபெற்ற தொடர்ச்சியான போராட்டங்கள் ஆகும். மேற்கு வங்கத்தில் இந்தித் திணிப்புக்கு எதிரான இயக்கங்களானது முதன்மையாக சமூக ஊடகங்கள், தெருமுனைக் கூட்டங்கள், ஆர்ப்பாட்டங்கள் போன்றவற்றின் மூலம் நடத்தப்பட்டது. தெருமுனைக் கூட்டங்கள் போன்ற நிகழ்ச்சிகள் துவக்கத்தில் கொல்கத்தா நகரம் அல்லது கொல்கத்தா பெருநகரப் பகுதியை மையமாகக் கொண்டிருந்தன. ஆனால் பின்னர் மேற்கு வங்கத்தின் பல்வேறு கோட்ட நகரங்கள் மற்றும் மாவட்ட நகரங்களுக்கு பரவியது. இந்த இயக்கங்கள் அனைத்தும் *அம்ரா பங்காலி, பங்களா போக்கோ, ஜாதியோ பங்களா சம்மேளன்* போன்ற அமைப்புகளால் ஏற்பாடு செய்யப்பட்டன.  

2010களின் முடிவில் இருந்து, மேற்கு வங்காளத்தின் பல்வேறு கல்வி நிறுவனங்கள், தேசிய நெடுஞ்சாலைகள், வங்கிகள், கொல்கத்தா மெட்ரோவின் பெயர்ப் பலகைகள் போன்றவற்றில் வங்க மொழி தவிர இந்தி மற்றும் ஆங்கில மொழிகளைப் பயன்படுத்துவதற்கு எதிராக பல்வேறு அமைப்புகள் தெருமுனைக் கூட்டங்கள், போராட்டங்கள் போன்றவற்றை ஏற்பாடு செய்தன.  

## 1980கள்
1980 களில் வங்காள மொழியை முதன்மைப்படுத்த *அம்ரா பங்காலி* என்ற ஒரு அரசியல் கட்சித் தொடங்கப்பட்டது. இருப்பினும், இந்த கட்சியின் செயல்பாடுகள் பொதுவாக மேற்கு வங்கத்தின் வட பகுதியில் மட்டுமே இருந்தன.  

## 2021 இல் பிற போராட்டங்கள்
இந்திய அறிவியல் வளர்ச்சிக் கழகத்தில் 2021, மார்ச் 19 அன்று கல்வி நிறுவன ஊழியர்களுக்கு ஒரு அறிவிப்பை வெளியிடப்பட்டது, நிறுவனங்களில் 55% எழுத்துத் தொடர்புகள் இந்தியில் செய்யப்பட வேண்டும் என்று அது கூறியது. பல்கலைக்கழகத்தின் இந்தித் திணிப்புக்கு எதிராக ஊழியர்கள் போராட்டம் நடத்தினர். கல்லூரி வளாகத்தில் 'இந்தித் திணிப்பு வேண்டாம்' என எழுதி சமூக இடைவெளியை கடைபிடித்து மாணவர்கள் போராட்டம் நடத்தினர். ஆனால் இந்த அறிவிப்பு நிருவாக ஊழியர்களுக்கு மட்டுமே ஆகும் என்று விளக்கமளிக்கபட்டது.
# தேசிய நெடுஞ்சாலை 427 (இந்தியா)



**தேசிய நெடுஞ்சாலை 427** (**தே. நெ. 427**)(*National Highway 427 (India)*) என்பது இந்தியாவின் கிழக்கிருந்து-மேற்கு நோக்கிப் பயணிக்கும் ஒரு தேசிய நெடுஞ்சாலை ஆகும். இது கவ்லியில் தொடங்கி ஜலுக்பாரியில் முடிவடைகிறது. இந்த நெடுஞ்சாலை மேற்கு அசாமின் வடக்கரை மாவட்டங்கள் வழியாகச் செல்கிறது. தேசிய நெடுஞ்சாலை 427 அமைக்கப்பட்டது. இந்த நெடுஞ்சாலை மத்திய பொதுப்பணித் துறை மூலம் பராமரிக்கப்படுகிறது.  

## சந்திப்புகள்
: கவ்லி அருகே முனையம்  

## மேலும் பார்க்கவும்
- தேசிய நெடுஞ்சாலை வளர்ச்சி திட்டம்
# தேசிய நெடுஞ்சாலை 527 (இந்தியா)


**தேசிய நெடுஞ்சாலை 527** (**தே. நெ. 527**)(*National Highway 527 (India)*) என்பது இந்தியாவில் உள்ள ஒரு தேசிய நெடுஞ்சாலை ஆகும். இது முழுவதுமாகப் பீகார் மாநிலத்தில் பயணிக்கும் ஒரு மிகக் குறைவான நீளமுடையச் சாலை ஆகும். இதன் மொத்த நீளம் 9.26 கி.மீ. ஆகும். தேசிய நெடுஞ்சாலை 527, பீகார் மாநிலம் போர்பெசுகஞ்ச் அருகில் தேசிய நெடுஞ்சாலை 27-ல் தொடங்கி ஜோக்பானியில் முடிவடைகிறது.  

## சந்திப்புகள்

: போர்பெசுகஞ்ச் அருகே முனையம்  

## மேலும் பார்க்கவும்

- தேசிய நெடுஞ்சாலை வளர்ச்சி திட்டம்
# ஒட்டநத்தம்



**ஒட்டநத்தம்** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள ஒட்டப்பிடாரம் ஊராட்சி ஒன்றிய ஒட்டநத்தம் ஊராட்சி ஒரு புறநகர்ப் பகுதியாகும். சின்னப் பாஞ்சாலங்குறிச்சி என்ற பெயராலும் இவ்வூர் அழைக்கப்படுகிறது.  

## அமைவிடம்
கடல் மட்டத்திலிருந்து சுமார் 84.15 மீ. உயரத்தில், என்ற புவியியல் ஆள்கூறுகள் கொண்டு ஒட்டநத்தம் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், ஒட்டநத்தம் ஊரின் மொத்த மக்கள்தொகை 2,126 பேர் ஆகும். இதில் 1,025 பேர் ஆண்கள் மற்றும் 1,101 பேர் பெண்கள் ஆவர்.  
## சமயம்
### இந்துக் கோயில்
கங்காதேவி மற்றும் மாரியம்மன் கோயில் என்ற அம்மன் கோயில் ஒன்று ஒட்டநத்தம் பகுதியில் அமைந்துள்ளது.  
## அரசியல்
ஒட்டநத்தம் பகுதியானது, ஓட்டப்பிடாரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# போவெலைட்டு



**போவெலைட்டு** (*Powellite*) என்பது CaMoO<sub>4</sub> என்ற மூலக்கூற்று வாய்பாட்டால் விவரிக்கப்படும் ஒரு கனிமம் ஆகும். கால்சியம் மாலிப்டேட்டு வகை கனிமமாக இது வகைப்படுத்தப்படுகிறது. நாற்கோணக இரட்டை கூர்கோபுர படிக வடிவில் இது படிகமாகிறது. விடாப்பிடியான நீலம், பச்சை-பழுப்பு, மஞ்சள்-சாம்பல் நிறத்தில் பொதுவாக ஒளிபுகும் தன்மை கொண்ட வடிவமற்ற வடிவங்களாக காணப்படுகிறது. போவெலைட்டு கனிமம் தனித்துவமான பிளவுகளைக் காட்டுகிறது. உடையக்கூடிய தன்மை முதல் சங்குருவ முறிவையும், 3.5 முதல் 4 வரையான மோவின் அளவுகோல் கடினத்தன்மையையும் 4.25 என்ற ஒப்படர்த்தியையும் கொண்டுள்ளது. இது சுகீலைட்டுடன் (கால்சியம் டங்சுடேட்டு, CaWO<sub>4</sub> சேர்ந்து ஒரு திண்ம கரைசல் தொடரை உருவாக்குகிறது. மேலும் இது nω=1.974 மற்றும் nε=1.984 என்ற ஒளிவிலகல் குறியீட்டு மதிப்புகளைக் கொண்டுள்ளது. என்ற குறியீட்டால் அடையாளப்படுத்துகிறது.  

1891 ஆம் ஆண்டு இடாகோ மாநிலத்தின் ஆடம்சு மாகாணத்தில் உள்ள பீகாக்கு சுரங்கத்தில் முதன் முதலில் போவெலைட்டு கண்டறியப்பட்டு விவரிக்கப்பட்டது. வில்லியம் ஆர்லோ மெல்வில்லே என்பவர் இதைக் கண்டறிந்தார். அமெரிக்க ஆய்வாளர் மற்றும் புவியியலாளர் இயான் வெசுலி போவெலின் (1834–1902) நினைவாகப் கனிமத்திற்கு போவெலைட்டு எனப் பெயரிடப்பட்டது.  

மேற்பரப்புக்கு அருகில் உள்ள ஆக்சிசனேற்ற மண்டலங்களுக்குள் உள்ள மாலிப்டினத்தின் நீர்வெப்ப தாது படிவுகளில் போவெலைட்டு தோன்றுகிறது. பெக்மாடைட்டு, டேக்டைட்டு மற்றும் பாசால்ட்டு ஆகியவற்றில் ஓர் அரிய கனிம கட்டமாகவும் தோன்றுகிறது. மாலிப்டினைட்டு, பெரிமாலிப்டைட்டு, சிடில்பைட்டு, லாமோன்டைட்டு மற்றும் அப்போபிலைட்டு ஆகியவற்றுடன் கலந்து போவெலைட்டு கனிமம் காணப்படுகிறது.
# முறம்பன்



**முறம்பன்** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள ஊராட்சி ஒன்றிய ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 73.34 மீ. உயரத்தில், என்ற புவியியல் ஆள்கூறுகள் கொண்டு முறம்பன் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், முறம்பன் ஊரின் மொத்த மக்கள்தொகை 696 பேர் ஆகும். இதில் 338 பேர் ஆண்கள் மற்றும் 358 பேர் பெண்கள் ஆவர்.  
## சமயம்
### இந்துக் கோயில்
கங்காதேவி மற்றும் மாரியம்மன் கோயில் என்ற அம்மன் கோயில் ஒன்று முறம்பன் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
முறம்பன் பகுதியானது, ஓட்டப்பிடாரம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# புனா, பதேகாபாத்


**புனா** என்பது இந்தியாவின் அரியானா மாநிலத்தின் பத்தேகாபாத் மாவட்டத்திலுள்ள ஒரு சிறிய நகரம் ஆகும். இது பதேகாபாத் நகரிலிருந்து இருந்து 26 கிலோமீட்டர் தொலைவில் அமைந்துள்ளது. புனா என்பது பிஷ்னோய்கள், ஜாட்டுகள், பஞ்சாபியர்கள், சர்தார்கள் மற்றும் தலித்துகள் கொண்ட ஒரு பழைய கிராமமாகும். இங்கு பாபா இரணதீருக்கு அர்ப்பணிக்கப்பட்ட ஒரு இரணதீர் கோயில் உள்ளது..
# பள்ளக்குறிச்சி



**பள்ளக்குறிச்சி** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள சாத்தான்குளம் ஊராட்சி ஒன்றிய பள்ளக்குறிச்சி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 32.76 மீ. உயரத்தில், என்ற புவியியல் ஆள்கூறுகள் கொண்டு பள்ளக்குறிச்சி அமையப் பெற்றுள்ளது.  

## சமயம்
### இந்துக் கோயில்
வருணபாண்டீசுவரர் கோயில் என்ற இந்துக் கோயில் ஒன்று பள்ளக்குறிச்சி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
பள்ளக்குறிச்சி பகுதியானது, ஸ்ரீவைகுண்டம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# பிளம்பூங்கான் கல்வெட்டு


**பிளம்பூங்கான் கல்வெட்டு ** அல்லது **அம்பாரான் கல்வெட்டு** (ஆங்கிலம்: *Plumpunga Inscription*; இந்தோனேசியம்: *Prasasti Plumpunga* அல்லது Prasasti Hampran) என்பது இந்தோனேசியா, மத்திய ஜாவா மாநிலம், சிடோரெஜோ மாவட்டம், சலதீகா நகரம், கௌமன் கிடுல் கிராமத்தில் கண்டுபிடிக்கப்பட்ட ஒற்றைக்கல் (Monolith) செதுக்கல் ஆகும்.  

தற்போது இந்த ஒற்றைக்கல், சலதீகா நகரத்திலிருந்து பெரிங்கின் கிராமத்தை நோக்கி சுமார் 4 கி.மீ தொலைவில், பிளம்பூங்கான் பூங்கா வளாகத்தில் உள்ளது. இந்தக் கல்வெட்டு சலதீகா நகரத்தின் தோற்றத்தை வெளிப்படுத்துவதாக நம்பப்படுகிறது.  

எரிமலைப் படிகப்பாறையில் எழுதப்பட்ட இந்தக் கல்வெட்டு கிபி 750 சாலிவாகன ஆண்டு 672-ஆம் ஆண்டைச் சேர்ந்தது. தற்போது ஜகார்த்தா, இந்தோனேசியா சலதீகா நகர கலாசார துறையின் பாதுகாப்பில் உள்ளது; கல்வெட்டு கணக்கெடுப்பு பதிவு எண் PO2014102300172. இந்தக் கல்வெட்டு சமசுகிருதம், பழைய ஜாவானிய மொழி ஆகிய இரு மொழிகளில் எழுதப்பட்டுள்ளது.  

## வரலாறு

கல்வெட்டின் எழுத்துகள், ஒவ்வொரு மூலையிலும் உள்நோக்கியும் வெளிப்புறமாகவும் நீண்டு செல்லும் இரட்டைக் கோடு கொண்ட செவ்வகக் கட்டத்தில் பொறிக்கப்பட்டுள்ளன.  

அந்தக் காலக்கட்டத்தில் **பெர்டிக்கான்** *(Perdikan)* எனும் வரி இல்லாத நிலங்கள் வழங்கப்படுவது மிகவும் சிறப்பு வாய்ந்த மற்றும் அரிதான நிகழ்வாகும்; ஏனெனில் அது அரசருக்கு உண்மையாகவே சேவை செய்த கிராமங்களுக்கு மட்டுமே அவ்வாறான தகுதி வழங்கப்பட்டது.  

அந்த நிகழ்வு அழியாமல் நினைவுபடுத்தும் வகையில், பானு மன்னர் பிளம்பூங்கான் கல்வெட்டில் எழுதினார்: "அனைத்து மக்களும் மகிழ்ச்சியாகவும் பாதுகாப்பாகவும் இருக்கட்டும்" என்று பொருள்படும் ஒரு சமஸ்கிருத சொற்றொடர் *(Çrir Astu Swasti Prajabhyah*. கி.பி 750 சூலை 24 வெள்ளிக்கிழமை எழுதப்பட்டது.  

## பானு பிரதேசம்

**பெர்டிக்கான்** *(Perdikan)* எனும் வரி இல்லாத நிலங்கள் என்றால் ஒரு குறிப்பிட்ட இராச்சியத்திற்குள் உள்ள ஒரு பகுதி என்று பொருள். அந்தப் பகுதிக்கு சில சிறப்புப் பண்புகள் இருப்பதால், அதற்கு ஏற்ப பயன்படுத்தப்பட வேண்டும்.  

அத்துடன் அந்தப் பகுதிக்கு அனைத்து வரி விலக்குகள் அளிக்கப்படுகின்றன. மன்னர் பானு கொடுத்த பிரதேசம் என்பதால் பானு பிரதேசம் என்று அழைக்கப்பட்டது அந்தப் பிரதேசத்தில் சலதீகா மற்றும் அதன் சுற்றுப்புறங்களும் அடங்கும்.  

## கல்வெட்டின் ஜாவானிய சமசுகிருத எழுத்துகள்

1. *//Srir = astu swasti prajabyah sakakalatita 672/4/31/..(..)*
1. *Jnaddyaham //O//*
1. *//dharmmartham ksetradanam yad = udayajananam yo dadatisabhaktya*
1. *hampragramam triaramyamahitam = anumatam siddhadewyasca tasyah*
1. *kosamragrawalekhaksarawidhiwidhitam prantasimawidhanam*
1. *tasyaitad = bhanunamno bhuwi bhatu yaso jiwitamcatwa nityam*

## கல்வெட்டின் தமிழ் மொழிபெயர்ப்பு

1. மகிழ்ச்சியாக இருங்கள்! அனைத்து மக்களும்! சக ஆண்டு வெள்ளிக்கிழமை 672/4/31 (கி.பி. 760 சூலை 24) ஆகும்
1. மதியம்
1. அவரிடமிருந்து (பானு மன்னர்), நம்பிக்கைக்காக, சர்வவல்லமையுள்ள சபைக்காக, நிலம் அல்லது பூங்கா, அவர்களின் செழிப்புக்காக வழங்கப்பட்டது
1. அம்பரா கிராமம்; திரிகிராமியா (சலாதிகா) அருகே; சீதா தேவியின் (தெய்வம்) ஆசீர்வாதத்துடன் வரி இல்லாத நிலம் ஆகும்
1. எழுத்து அல்லது ஒற்றைக்கல் மூலம் குறிப்பிடப்பட்டுள்ளது; இது உள்ளங்கையின் நுனியின் அமைப்பைக் கொண்டது
1. பானு என்று அழைக்கப்படுபவரிடம் இருந்து, இந்தப் புனித கட்டிடம் அல்லது கோயில், எப்போதும் அவரின் நித்திய ஆத்மாவைக் கொண்டிருக்கும்
# ஆஃபினியம்(IV) சல்பேட்டு


| Name =  
| IUPACName =  
| PIN =  
| SystematicName =  
| OtherNames =  
| data page pagename =  

| ImageFile =  
| ImageSize =  
| ImageAlt =  
| ImageName =  
| ImageClass =  
| ImageCaption =  

| Section1 =  
| Section2 =
# பிச்சிவிளை



**பிச்சிவிளை** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள திருச்செந்தூர் ஊராட்சி ஒன்றிய பிச்சிவிளை ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 33.78 மீ. உயரத்தில், என்ற புவியியல் ஆள்கூறுகள் கொண்டு பிச்சிவிளை அமையப் பெற்றுள்ளது.  

## அரசியல்
பிச்சிவிளை பகுதியானது, திருச்செந்தூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# இந்தியாவில் ஆழ்துளைக் கிணறு குழந்தை இறப்புகள்

**இந்தியாவில் ஆழ்துளைக் கிணறு குழந்தை இறப்புகள்** (*Children Borewell Deaths in India*) அனைத்து மாநிலங்களிலும் பரவியிருக்கும் கைவிடப்பட்ட ஆழ்துளை கிணறுகளில் குழந்தைகள் விழுவதால் ஏற்படும் மரணங்களைக் குறிக்கிறது. தற்போது நாட்டில் 27 மில்லியன் ஆழ்துளை கிணறுகள் உள்ளன. அவற்றில் பெரும்பாலானவை குறிப்பாக கிராமப்புறங்களில் உள்ளன. சட்டவிரோதமாகவும் அவை தோண்டப்படுகின்றன. சில ஆண்டுகளில் அவை வறண்டும் போகின்றன.  

## வரலாறு.
இந்தியாவில் ஆழ்துளை கிணறுகளில் மக்கள் விழுந்துவிடுவதால் ஆழ்துளை கிணற்று இறப்புகள் ஏற்படுகின்றன. ஆழ்துளை கிணறு வறண்டு போன பிறகு, வார்ப்பிரும்பு கொண்டு செய்யப்பட்ட அதன் மூடியை அகற்றி, பி. வி. சி குழாயை வெளியே இழுத்து, வெற்று துளைக்கு இடமளிப்பதால் ஆழ்துளைச் கிணறு இறப்புகள் ஏற்படுகின்றன.  

## உச்ச நீதிமன்ற வழிகாட்டுதல்கள்
ஆழ்துளை கிணறுகளில் விழுவதால் இறக்கும் அபாய நிகழ்வுகள் காரணமாக கைவிடப்பட்ட/பழுதுபார்க்கப்பட்ட/புதிதாக கட்டப்பட்ட ஆழ்துளை குழாய்கள்/குழாய் கிணறுகள் குறித்து மாநில அரசுக்கு வழிகாட்டுதல்களை வழிநடத்த உச்ச நீதிமன்றம் தூண்டியுள்ளது.  

## புள்ளிவிவரங்கள்
2009 ஆம் ஆண்டு முதல் 2019 ஆம் ஆண்டு வரை தேசிய பேரிடர் மீட்புக் குழு பதிவுகளின்படி இந்தியாவில் ஆழ்துளை கிணறு இறப்புகள் எண்ணிக்கை 40 ஆகும், நாட்டில் 27 மில்லியன் ஆழ்துளை ஏரிகள் உள்ளன.  

## வழிகாட்டுதல்கள்
கைவிடப்பட்ட ஆழ்துளை கிணற்றை மணல் அல்லது களிமண்ணால் தரை மட்டம் வரை அடைத்து, தேசிய பேரிடர் மீட்புக் குழுவின் வழிகாட்டுதல்களின்படி சேறு, கூழாங்கற்கள் மற்றும் களிமண்ணுடன் மூடுவதன் மூலம் இந்தியாவில் ஆழ்துளை நீர் இறப்புகளைக் குறைக்கலாம்.
# பிரதிமா காவோங்கர் மரணம்


**பிரதிமா காவோங்கர் மரணம்** (*Death of Pratima Gaonkar*) 2001 ஆம் ஆண்டு அக்டோபர் மாதம் 9 ஆம் தேதியன்று நிகழ்ந்தது. பிரதீமா காவோங்கர் என்பவர் ஓர் இளம் இந்திய ஊடுபாலின தடகள வீரரும் நீச்சல் வீரரும் ஆவார். கோவாவில் உள்ள ஒரு கிணற்றில் இவர் இறந்து கிடந்தார். தற்கொலை மூலம் இம்மரணம் நிகந்துள்ளது என காரணம் கூறப்பட்டு அடையாளம் காணப்பட்டது. பாலின சரிபார்ப்பு சோதனையில் தோல்வியுற்றதை வெளிப்படுத்திய அறிக்கை காவோங்கரின் மரணத்திற்கு காரணமாக இருந்தது. காவோங்கர் தனது பயிற்சியாளர் அச்சுறுத்தல் முயற்சிகளுக்கு உட்பட்டதாக அவரது தாயார் குற்றம் சாட்டியதாகவும் கூறப்படுகிறது.  

கோவாவின் சத்கல் கிராமத்தைச் சேர்ந்த இவர், தனது மரணத்திற்கு மூன்று மாதங்களுக்கு முன்பு புருனேயில் நடந்த இளையோர் ஆசிய தடகள வெற்றியாளர் போட்டியில் 4×400 தொடர் ஓட்டத்தில் வெள்ளிப் பதக்கம் வென்றார். முன்னதாக இவர் அனைத்து கோவா மாநில அளவிலான சாதனைகளையும் முறியடித்தார்.  

இவரது மரணத்திற்குப் பிறகு, ஊடகங்களின் கவனமும் அறிக்கையிடலும் இதை மையப்படுத்தியே இருந்தது, ஒரு செய்தியாளர் கூட்டத்தில் இவரது உடல் பற்றி விரிவாக விவாதிக்கப்பட்டது. ஒரு பாலின விளையாட்டு வீரராக அவரது மரணத்தைச் சுற்றியுள்ள பொது விவாதம் துத்தி சந்த் மற்றும் தென்னாப்பிரிக்காவைச் சேர்ந்த காசுடர் செமன்யாவுடன் ஒப்பிடுவதற்கும் வழிவகுத்தது.
# பரமன்குறிச்சி, தூத்துக்குடி



**பரமன்குறிச்சி** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள உடன்குடி ஊராட்சி ஒன்றிய பரமன்குறிச்சி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 36.47 மீ. உயரத்தில், என்ற புவியியல் ஆள்கூறுகள் கொண்டு பரமன்குறிச்சி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், பரமன்குறிச்சி ஊரின் மொத்த மக்கள்தொகை 9,181 பேர் ஆகும். இதில் 4,371 பேர் ஆண்கள் மற்றும் 4,810 பேர் பெண்கள் ஆவர்.  
## சமயம்
### இந்துக் கோயில்
பொன்னுருவி அம்மன் கோயில் என்ற அம்மன் கோயில் ஒன்று பரமன்குறிச்சி பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  

## அரசியல்
பரமன்குறிச்சி பகுதியானது, திருச்செந்தூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# வெள்ளாளன்விளை



**வெள்ளாளன்விளை** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள உடன்குடி ஊராட்சி ஒன்றிய வெள்ளாளன்விளை ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 31.47 மீ. உயரத்தில், என்ற புவியியல் ஆள்கூறுகள் கொண்டு வெள்ளாளன்விளை அமையப் பெற்றுள்ளது.  

## அரசியல்
வெள்ளாளன்விளை பகுதியானது, திருச்செந்தூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# வேலூர் இப்ராகிம்

**வேலூர் சையத் இப்ராகிம்**, தமிழ்நாட்டின் வேலூர் மாவட்டத்தைச் சேர்ந்தவர். இவர் மே 2021ஆம் ஆண்டில் பாரதிய ஜனதா கட்சியின் சிறுபான்மையோர் அணியின் தேசியச் செயலராகத் தேர்ந்தெடுக்கப்பட்டார்.  
முன்னர் வேலூர் இப்ராகிம் தமிழ்நாடு தவ்ஹீத் ஜமாஅத்தின் தலைவராக இருந்தவர். பின் அதிலிருந்து விலகி ஏகத்துவ ஜமாத் அமைப்பின் நிறுவனத் தலைவராகவும் உள்ளார்.
# துளசேந்திரபுரம்



**துளசேந்திரபுரம்** (*Thulasendrapuram*) என்பது இந்தியாவின் தமிழ்நாடு மாநிலம் திருவாரூர் மாவட்டத்தில் உள்ள ஒரு கிராமமாகும். இது மன்னார்குடியிலி<nowiki/>ருந்து சுமார் 7 கிமீ தொலைவிலும், மாநிலத் தலைநகரான சென்னை இருந்து 300 கிமீ தொலைவிலும் அமைந்துள்ளது. &nbsp;&nbsp;2020 ஆம் ஆண்டில், அதன் மக்கள் தொகை சுமார் 350 ஆக இருந்தது வந்தது.  

அமெரிக்காவின் 49 ஆவது துணை சனாதிபதியாக இருந்த கமலா ஆரிசின் தாய்வழி தாத்தாவாக இருந்த இந்திய தொழில்முறை அரசு ஊழியரான பி. வி. கோபாலனின் ஊர் துளசேந்திரபுரம் ஆகும். 2014 ஆம் ஆண்டில், கலிபோர்னியாவின் அட்டர்னி ஜெனரலாக ஆரிசு பணியாற்றியபோது, சாஸ்தா தெய்வத்திற்கு இக்கிராமத்தின் கோயிலுக்கு ₹ 5,000 நன்கொடை அளித்தார், மேலும் அவரது பெயர் கோயிலின் நன்கொடையளிக்கும் பட்டியலில் பொறிக்கப்பட்டடுள்ளது.  

2024 அமெரிக்க ஜனாதிபதித் தேர்தலில் ஆரிசு தனது ஜனாதிபதி பிரச்சாரத்தைத் தொடங்கியபோது, கிராமத்தின் முக்கிய இந்து கோவிலுக்கு வெளியே அவரை சித்தரிக்கும் ஒரு பெரிய பதாகையை இங்குள்ளவர்கள்நிறுவினர். தேர்தலுக்கு முன்பு, உள்ளூர் மக்கள் அணிதிரண்டு அய்யனார் கோவிலில் வெற்றிபெற பிரார்த்தனை செய்தனர்.  

கமலா ஆரிசு ஒருபோதும் துளசேந்திரபுரத்திற்குச் சென்றதில்லை, இங்கு தற்போது இவரது குடும்பத்தினர் வசிக்கவில்லை துளசேந்திரபுரத்தின் அரசியல்வாதியான அருள்மொழி சுதாகர், ஆரிசை "நிலத்தின் மகள்" என்று விவரித்தார்.
# ரெட்டக்குடி

**ரெட்டக்குடி** (*Rettakudi*) என்பது இந்திய நாட்டின் தமிழ்நாடு மாநிலம் திருவாரூர் மாவட்டத்தில் உள்ள நன்னிலம் வட்டத்தில் அமைந்துள்ள ஒரு கிராமமாகும். இது காவிரி டெல்டா பூந்தோட்டத்திலிருந்து சுமார் 8 கிலோமீட்டர் (5 மைல்) தொலைவில் அமைந்துள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி ரெட்டக்குடி கிராமத்தில் மொத்தம் 310 குடும்பங்கள் வசித்தன. இக்குடும்பங்களில் 1187 பேர் இருந்தனர். இதில் 600 ஆண்கள் மற்றும் 587 பெண்கள் இருந்தனர்.  

## இடம் மற்றும் போக்குவரத்து
ரெட்டக்குடி மயிலாடுதுறை மற்றும் திருவாரூர் ஆகிய இரு மாவட்டத்திற்கும் இடையே சுமார் 25 கிலோமீட்டர் (16 மைல்) தொலைவிலும், திருநள்ளாறுலிருந்து சுமார் 10 கிலோமீட்டர் (6.2 மைல்) தொலைவில் அமைந்துள்ளது. அருகிலுள்ள ரயில் நிலையம் பூந்தோட்டத்தில் சுமார் 8 கிலோமீட்டர் (5 மைல்) தொலைவில் உள்ளது, அதே நேரத்தில் அருகிலுள்ள கிராமமான அம்பலைருந்து 2 கிலோமீட்டர் (1.2 மைல்) தூரத்தில் பேருந்து போக்குவரத்து கிடைக்கிறது.  

## காலநிலை
ரெட்டக்குடியில் நவம்பர் முதல் பிப்ரவரி வரையிலான காலம் வெப்பமான பகல் , குளிர்ந்த இரவுகளாக குறிக்கப்படுகிறது. கோடைக்காலம் மார்ச் மாதத்தில் தொடங்கி, மே மற்றும் ஜூன் மாத இறுதியில் வெப்பநிலை உச்சத்தை அடைகிறது. கோடை மழை குறைவாகவே பெய்யும், முதல் பருவமழை, தென்மேற்கு பருவமழை ஜூன் மாதத்தில் தொடங்கி செப்டம்பர் வரை தொடர்கிறது. வடகிழக்கு பருவமழை அக்டோபரில் தொடங்கி ஜனவரி வரை தொடர்கிறது. தென்மேற்கு பருவமழைக் காலத்தில் வடகிழக்கு பருவமழையை விட மழைப்பொழிவு மிகவும் குறைவாகவே இருக்கும். அதிக மழைப்பொழிவு மற்றும் மேற்கத்திய மலைத்தொடர்கள் காவிரி ஆற்றுக்கு நீர் வழங்குவதால் வடகிழக்கு பருவமழை இந்த மாவட்டத்திற்கு பெருமளவில் நன்மை பயக்கும்.  

## பொருளாதாரம்
ரெட்டக்குடியில் உள்ள மக்களின் முக்கிய தொழில் விவசாயமாகும்.  

## மதம்
பெரும்பாலான கிராமவாசிகளால் வணங்கப்படும் தெய்வமான சாஸ்தா அர்ப்பணிக்கப்பட்ட ஒரு கோயில் ரெட்டக்குடியில் உள்ளது. கணேஷ், சிவன், விஷ்ணு மற்றும் ரெட்டக்குடியின் கிராம தெய்வமான பிதாரி அம்மான் ஆகிய கோயில்களும் இங்குள்ளன.இந்த கிராமத்தில் ஒரு அற்புதமான ஸ்ரீ வீரனார் கோயில் அமைந்துள்ளது. இந்தக் கோயில் குறிப்பிட்ட மக்களுக்கு குலதெய்வமாக விளங்குகிறது.  

மே மாதத்தில் இரண்டு நாட்களுக்கு வருடாந்திர கோவில் திருவிழாக்கள் நடத்தப்படுகின்றன. இந்த திருவிழாவின் போது ரெட்டக்குடியிலிருந்து நகரங்களுக்கு தங்கள் குடும்பத்துடன் சென்று கொண்டாடி மகிழ்கின்றனர்.
# பழைய ஜாவானிய மொழி


**பழைய ஜாவானிய மொழி** அல்லது **காவி மொழி** (ஆங்கிலம்: *Old Javanese;* இந்தோனேசியம்: *Bahasa Jawa Kuno*; ஜாவானியம்: ꦨꦴꦰꦴꦗꦮ) என்பது ஜாவானிய மொழிகளில் மிகப் பழமையான மொழியாகும்.  

இந்த மொழி தற்போதைய இந்தோனேசியாவின் மத்திய ஜாவா, கிழககு ஜாவா ஆகிய பகுதிகளில் 13–14 ஆம் நூற்றாண்டுகளில் பேசப்பட்டது.  

ஓர் இலக்கிய மொழியாக, பழைய ஜாவானிய மொழி ஜாவா, மதுரா, பாலி மற்றும் லொம்போக் தீவுகளிலும் பயன்படுத்தப்பட்டது. இது சமசுகிருத மொழியில் இருந்து கணிசமான அளவிற்குச் சொற்களைப் பெற்று; தனி ஒரு சொற்களஞ்சியத்தைக் கொண்டிருந்தது.  

## வரலாறு

பழைய ஜாவானிய மொழியில் எழுதப்பட்டதற்கான சான்றுகள் கி.பி 450 ஆம் ஆண்டின் சமசுகிருத தருமநகரா கல்வெட்டில் *(Tarumanegara inscription)* உள்ளன. ஜாவானிய மொழியில் முழுமையாக எழுதப்பட்ட மிகப் பழமையான கல்வெட்டு கி.பி 25 மார்ச் 804 என தேதியிட்ட சுகபூமி கல்வெட்டு ஆகும்.  

கிழக்கு ஜாவாவின் கேடிரி குறுமாநிலத்தில் *(Kediri Regency)* உள்ள பாரே மாவட்டத்தில் *(Pare District)* காணப்படும் **சுகபூமி கல்வெட்டு** *(Sukabumi inscription).*  

## சுகபூமி கல்வெட்டு

இந்தச் சுகபூமி கல்வெட்டு சுமார் 120 ஆண்டுகளுக்கு முந்தைய தேதியிட்ட கல்வெட்டின் நகலாகும். இந்த நகல் மட்டுமே தற்போது பாதுகாக்கப்பட்டு உள்ளது. இந்தக் கல்வெட்டின் உள்ளடக்கம் சிறீ அரிஞ்சிங் *(Srinjing)* நதிக்கு அருகில் ஒரு பாசன கால்வாய்க்கு அணை கட்டுவது தொடர்பானது.  

சுகபூமி கல்வெட்டு பல்லவ எழுத்துக்களைப் பயன்படுத்தி எழுதப்பட்ட கடைசி வகை கல்வெட்டாகும். இதன் பின்னர் தொடர்ச்சியாக வெளிவந்த அனைத்துக் கல்வெட்டுகளும் காவி எழுத்து முறையில் எழுதப்பட்டன.  

## வளர்ச்சி

பழைய ஜாவானிய மொழி நிலையானதாகச் செயல்படவில்லை. மேலும் அதன் பயன்பாட்டுக் காலம் என்பது சுகபூமி கல்வெட்டில் இருந்து; 1292-இல் மஜபாகித் பேரரசு நிறுவப்படும் வரையில் சுமார் 500 ஆண்டுகளை மட்டுமே கொண்டது.  

மஜபாகித் காலத்தில் பேசப்பட்டு எழுதப்பட்ட ஜாவானிய மொழி ஏற்கனவே சில மாற்றங்களுக்கு உள்ளாகியுள்ளது. அந்த வகையில் தற்போதைய நவீன ஜாவானிய மொழிக்கு, மஜபாகித் காலத்து ஜாவானிய மொழி நெருக்கமாக உள்ளது.
# நங்கைமொழி



**நங்கைமொழி** என்பது இந்தியா தமிழ்நாடு மாநிலத்தின் தூத்துக்குடி மாவட்டத்திலுள்ள உடன்குடி ஊராட்சி ஒன்றிய நங்கைமொழி ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 34.46 மீ. உயரத்தில், என்ற புவியியல் ஆள்கூறுகள் கொண்டு நங்கைமொழி அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், நங்கைமொழி ஊரின் மொத்த மக்கள்தொகை 1,703 பேர் ஆகும். இதில் 822 பேர் ஆண்கள் மற்றும் 881 பேர் பெண்கள் ஆவர்.  
## சமயம்
### இந்துக் கோயில்கள்
காளத்தீசுவரர் கோயில் என்ற சிவன் கோயில் ஒன்று நங்கைமொழி பகுதியில் அமைந்துள்ளது. ஏழைகளின் திருநள்ளாறு என்றும் இக்கோயில் அழைக்கப்படுகிறது. சொக்கநாச்சியம்மன் கோயில் என்ற அம்மன் கோயில் ஒன்றும் இங்குள்ளது. இக்கோயில்கள், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகின்றன.  
## அரசியல்
நங்கைமொழி பகுதியானது, திருச்செந்தூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தூத்துக்குடி மக்களவைத் தொகுதி சார்ந்தது.
# வெள்ளாளன்குளம்



**வெள்ளாளன்குளம்** என்பது இந்தியா தமிழ்நாடு மாநிலத்தின் தென்காசி மாவட்டத்திலுள்ள மேலநீலிதநல்லூர் ஊராட்சி ஒன்றிய வெள்ளாளன்குளம் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 174.07 மீ. உயரத்தில், என்ற புவியியல் ஆள்கூறுகள் கொண்டு வெள்ளாளன்குளம் அமையப் பெற்றுள்ளது.  

## கல்வி
### கல்லூரி
விவேகானந்தா கலை மற்றும் அறிவியல் கல்லூரி என்ற தனியார் கல்லூரி ஒன்று இப்பகுதியில் அமைந்துள்ளது.  
## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், வெள்ளாளன்குளம் ஊரின் மொத்த மக்கள்தொகை 3,561 பேர் ஆகும். இதில் 1,789 பேர் ஆண்கள் மற்றும் 1,772 பேர் பெண்கள் ஆவர்.  
## அரசியல்
வெள்ளாளன்குளம் பகுதியானது, சங்கரன்கோவில் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென்காசி மக்களவைத் தொகுதி சார்ந்தது.
# இரும்பேடு



**இரும்பேடு** என்பது இந்தியா தமிழ்நாடு மாநிலத்தின் திருவண்ணாமலை மாவட்டத்திலுள்ள ஆரணி ஊராட்சி ஒன்றிய இரும்பேடு ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 155.56 மீ. உயரத்தில், என்ற புவியியல் ஆள்கூறுகள் கொண்டு இரும்பேடு அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், இரும்பேடு ஊரின் மொத்த மக்கள்தொகை 7,378 பேர் ஆகும். இதில் 3,674 பேர் ஆண்கள் மற்றும் 3,704 பேர் பெண்கள் ஆவர்.  
## சமயம்
### இந்துக் கோயில்
மாரியம்மன் கோயில் என்ற அம்மன் கோயில் ஒன்று இரும்பேடு பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.  
## அரசியல்
இரும்பேடு பகுதியானது, ஆரணி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, ஆரணி மக்களவைத் தொகுதி சார்ந்தது.
# சமரதுங்கன்



**சமரதுங்கன்** அல்லது **மகாராஜா சமரதுங்கன்** (ஆங்கிலம்: *Samaratungga;* இந்தோனேசியம்: *Srī Mahārāja Samaratungga*; ஜாவானியம்: *Srī Mahārāja Samaragrawira*) என்பவர் மத்திய ஜாவாவில், கலிங்க இராச்சியத்தின் சைலேந்திர வம்ச வழித்தோன்றல்களில், கிபி 812 முதல் கிபி 833 வரை சிறீவிஜய பேரரசை ஆட்சி செய்த அரசர் ஆவார்.  

அத்துடன் இவர், அந்தக் காலக்கட்டத்தில் (8-ஆம் - 9-ஆம் நூற்றாண்டுகள்) சிறீவிஜயத்தை ஆட்சி செய்த மாதரம் இராச்சியத்தின்; சைலேந்திர வம்சத் தலைவராகவும் பொறுப்பு வகித்தார்.  

தன் முன்னோடிகளைப் போல விரிவாக்கத்தில் தீவிர ஈடுபாடுகளைக் காட்டாமல்; தம் ஆட்சிக் காலத்தில், மதம் மற்றும் பண்பாட்டு வளர்ச்சிகளுக்கு கூடுதல் முக்கியத்துவம் வழங்கியுள்ளார். மன்னர் தரணிந்திரனின் வாரிசான இவரின் பெயர், 824-ஆம் ஆண்டு காராங்தெங்கா கல்வெட்டில் குறிப்பிடப்பட்டுள்ளது.  

## வரலாறு

கிபி 824-ஆம் ஆண்டு, காராங்தெங்கா கல்வெட்டின் *(Karangtengah inscription)* பதிவுகளின்படி, மத்திய ஜாவா மெண்டுட் கோயில் அல்லது மத்திய ஜாவா நிங்காவென் கோயிலுடன் தொடர்புடைய வேணுவன கோயிலின் *(Venuvana temple)* கட்டுமானத்திற்கும் பொறுப்பேற்றார்.  

உலகின் மிகப்பெரிய பௌத்த ஆலயமாகக் கருதப்படும் போரோபுதூர் ஆலயம் கட்டப்படுவதற்கு முன்னோடியாக இருந்த சமரதுங்கன், மத்திய ஜாவா பாவோன் கோயிலின் சீரமைப்பிற்கும் பொறுப்பேற்று இருக்கலாம் என்றும் அறியப்படுகிறது.  

## போரோபுதூர்

அவரின் ஆட்சிக் காலத்தின் போது, பௌத்த நினைவுச் சின்னமான போரோபுதூர் கட்டுமானத்தைத் தொடங்கினார். இருப்பினும் இவர் காலத்தில் போரோபுதூர் கட்டி முடிக்கப்பட்டவில்லை. ஐந்து நிலைகளில் போரோபுதூர் கட்டுமானம் நடைபெற்றுள்ளது. போரோபுதூரின் கட்டுமானம் 760 அல்லது 770-ஆம் ஆண்டுகளில் தொடங்கி இருக்கலாம் என்றும்; கி.பி 830 வரை தொடர்ந்து இருக்கலாம் என்றும் வரலாற்று ஆசிரியர் மிக்சிக் *(John N. Miksic)* கூறுகிறார்.  

கிபி 779, கிபி 780, கிபி 792, கிபி 824, கிபி 833 என ஐந்து நிலைக் கட்டுமானங்களில், சமரதுங்கனின் ஆட்சியின் போது நான்காம் கட்டுமானம் நடைபெற்று இருக்கலாம் என்றும் வரலாற்று ஆசிரியர்கள் சிலர் கூறுகின்றனர்.  

## வாழ்க்கை

சிறீ விஜயப் பேரரசின் அரசர் தருமசேதுவின் மகள் இளவரசி தேவி தாராவை *(Dewi Tara)* சமரதுங்கன் மணந்தார். இது சைலேந்திரர்களுக்கும் |சிறீ விஜயர்களுக்கும் இடையே நெருக்கமான அரசியல் கூட்டணியை உருவாக்கியது.  

சமரதுங்கனுக்கு பாலபுத்திரன் என்ற ஒரு மகனும், பிரமோதவர்தனி என்ற ஒரு மகளும் இருந்தனர். சமரதுங்கன் இறந்த பிறகு, பிரமோதவர்தனி சஞ்சய அரச மரபைச் சேர்ந்த சைவ சமய ராக்காய் பிக்கத்தான் என்பவரை மணந்தார். மத்திய ஜாவா மீதான பாலபுத்திரனின் அதிகாரத்தைக் கைப்பற்றிய ராக்காய் பிக்கத்தான், பாலபுத்திரனை ஜாவா தீவை விட்டு வெளியேற்றினார். பின்னர் இரண்டாம் செயவர்மன், சைலேந்திரர்கள் மற்றும் சிறீ விஜயத்தினர்களின் தொடர்புகளில் இருந்து விலகிக் கொண்டு கெமர் பேரரசு எனும் ஒரு புதிய கெமர் அரசை உருவாக்கினார்.
# தாமரைக்குளம், அரியலூர்



**தாமரைக்குளம்** என்பது இந்தியா தமிழ்நாடு மாநிலத்தின் அரியலூர் மாவட்டத்திலுள்ள அரியலூர் ஊராட்சி ஒன்றிய தாமரைக்குளம் ஊராட்சி ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 115.32 மீ. உயரத்தில், என்ற புவியியல் ஆள்கூறுகள் கொண்டு தாமரைக்குளம் அமையப் பெற்றுள்ளது.  

## அரசியல்
தாமரைக்குளம் பகுதியானது, அரியலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, சிதம்பரம் மக்களவைத் தொகுதி சார்ந்தது.
# விக்கிப்பீடியா:நுட்பத் தேவைகள்


தமிழ் விக்கிப்பீடியாவில் தேவைப்படும் நுட்பத் தேவைகளின் பட்டியல்.  

| வகை | தேவைகள் | குறிப்பு |
| --- | --- | --- |
| பங்களிப்பாளர் வசதி | கைப்பேசிக்கான மேம்பட்ட விக்கிப்பீடிய இடைமுகம் | ஏற்கனவே உள்ள கைப்பேசி இடைமுகத்தில் குறைந்த வசதிகளே உள்ளன. |
| பங்களிப்பாளர் வசதி | சமகாலத்தில் அதிகம் கவனிக்கப்படும், தமிழுக்குத் தேவையான கட்டுரைகளைப் பரிந்துரைக்கும் எந்திரம் |  |
| பங்களிப்பாளர் வசதி | வார்ப்புருக்களை விக்கித்தரவுடன் இணைத்தல் |  |
| பங்களிப்பாளர் வசதி | பல்லூடகங்கள் உள்ளிட்ட தகவல்களைப் பிற மொழி விக்கிப்பீடியாவிலிருந்து எளிதில் தமிழுக்கு இறக்குமதி செய்யும் வழிகள். |  |
| பங்களிப்பாளர் வசதி | உள்ளிணைப்புகளைத் தானியக்கமாகப் பரிந்துரைக்கும் எந்திரம் |  |
| தரமேம்பாடு | மொழி நடை, விக்கி அமைப்பு உள்ளிட்டவற்றைச் சரிபார்த்து ஒவ்வொரு கட்டுரைக்கும் தரத்தைக் கணிக்கும் கருவி | website validator போல கட்டுரைகளை மதிப்பிட்டு, மேம்படுத்த வேண்டிய குறிப்பினைக் கொடுக்க வேண்டும் |
| தரமேம்பாடு | ஆங்கிலத்தில் விக்கிக்கு இணையாக பகுப்பு மேலாண்மை செய்ய உதவும் தீர்வுகள் |  |
| தரமேம்பாடு | புதுப் பயனர்களின் சந்தேகத்திற்கிடமான தொகுப்புகளைக் கண்காணிக்கும் கருவிகள் |  |
| திட்டமிடல் கருவிகள் | பல்வேறு பயனர் புள்ளிவிவரங்களைச் சேகரித்துக் காட்டும் கருவிகள் | } |
## பொதுவான சர்வதேசப் பட்டியல்
1. :meta:Community_Wishlist_Survey_2024/Results
# அசுகாரிசு



***அசுகாரிசு*** என்பது "சிறுகுடல் உருளைப்புழுக்கள்" எனப்படும் ஒட்டுண்ணி புழுக்களின் நூற்புழு பேரின வகையாகும். இதில் ஒரு சிற்றினம், *அசுகாரிசு லம்ப்ரிகாய்ட்சு*, மனிதர்களைப் பாதிக்கிறது. இது அஸ்காரியோசிசு எனும் நோயை ஏற்படுத்துகிறது. மற்றொரு சிற்றினம், *அசுகாரிசு சூம்*, பொதுவாகப் பன்றிகளைப் பாதிக்கிறது. மற்ற உருளைப்புழுவினங்கள், *பாராசுகாரிசு ஈகோரம்* (குதிரை உருளைப்புழு), *டாக்சோகாரா,* *டாக்சாசுகாரிசு* போன்ற நாய்களையும் பூனைகளையும் பாதிக்கின்றன.  

இவற்றின் முட்டைகள் மலம், மண்ணில் இடப்படுகின்றன. முட்டைகளைக் கொண்ட தாவரங்களை உட்கொள்ளும் எந்த உயிரினத்தையும் இவை பாதிக்கின்றன. *அ. லம்ப்ரிகாய்டு* என்பது குடலில் காணப்படும் உருளைப்புழுவாகும். இது உலகளவில் மனிதர்களுக்கு மிகவும் பொதுவான ஒட்டுண்ணிப்புழு தொற்றினை ஏற்படுத்துகிறது. இந்நோய்த்தொற்று ஊட்டச்சத்து நிலையைப் பாதிப்பதன் காரணமாக நோய்த் தன்மையை ஏற்படுத்தும். இந்நோய் அறிவாற்றல் செயல்முறைகளைப் பாதிக்கிறது. குருணை போன்ற திசு எதிர்வினைகளை ஏற்படுத்தி இளம் நிலைகளுக்கு உயிரணுக்களைத் தூண்டுகிறது. இதனால் குடலடைப்பு ஏற்படுகிறது. இந்நிலை மிகவும் ஆபத்தானது.  

## உருவவியல்

- முதிர்வடைந்த புழு: உருளை வடிவம், நுரை வெள்ளை அல்லது இளஞ்சிவப்பு நிறம்
- ஆண்: சராசரி ; பெண்ணை விட மெல்லியது
- பெண்: சராசரி

உடல் நீளமானது, உருளையாக இருமுனையுங்கூம்பிய வடிவத்திலானது. உடல் சுவர் மேலுறை, மேல்தோல், தசைகளால் ஆனது. பொய் உடற்குழி<nowiki/>காணப்படும். சுவாசம் என்பது எளிமையான பரவல் மூலம் நடைபெறுகிறது. நரம்பு மண்டலம் ஒரு நரம்பு வளையத்துடன் பல நீளமான நரம்பு வடங்களைக் கொண்டுள்ளது. பாலினப்பெருக்க முறையில் இனப்பெருக்கம் நடைபெறுகிறது. மேலும் ஆண்கள் புழுக்கள் பெண் புழுக்களை விடச் சிறியதாக இருக்கும்.  

## பாதுகாப்பு
*அசுகாரிசு* ஒட்டுண்ணி தான் வாழும் சூழலின் புறக்காரணிகளிலிருந்து தன்னைப் பாதுகாக்கப் பல்வேறு வழிமுறைகளை மேற்கொள்கிறது. இதன் ஒரு பகுதியாக, *அசுகாரிசு* செரிமான, நோயெதிர்ப்பு தொடர்பான விருந்தோம்பிகளின் புரத நொதிகளின் செயல்களைக் குறிவைத்து தொடர்ச்சியான தடுப்பான்களை சுரக்கின்றன. இதில் பெப்சின், டிரிப்சின், கைமோட்ரிப்சின் / எலாசுடேசு, கேதாப்சின், மெட்டாலோகார்பாக்சி பெப்டிடேசு ஆகியவை அடங்கும். *அசுகாரிசு கார்பாக்சிபெப்டிடேசு தடுப்பான்* எனப்படும் நொதியை வெளியிடுவதன் மூலம் *அசுகாரிசு* சிற்றினங்கள் அசுகாரிசு கார்பாக்சிபெப்டிடேசு தடுப்பான்களைத் தடுக்கின்றன. இந்த நொதி *அசுகாரிசு கார்பாக்சிபெப்டிடேசு தடுப்பானின்* செயல் தளத்துடன் பிணைக்கிறது. விருந்தோம்பியின் மெட்டாலோகார்பாக்சி பெப்டிடேசு புரதங்களின் பிளவுகளைத் தடுக்கிறது. இதேபோல், அசுகாரிசு ட்ரிப்சின் தடுப்பி (pdb 1ATA) என்ற புரதத்தை வெளியிடுவதன் மூலம் இவை டிரிப்சினைத் தடுக்கின்றன.  

## வரலாறு
*அசுகாரிசு* பல ஆயிரம் ஆண்டுகளாக மனிதர்களில் தொற்றினை ஏற்படுத்தி வருகிறது. *அசுகாரிசு* முட்டைகள் தொல்லுலக மனிதக் கழிவு, பாதுகாக்கப்பட்ட மனிதக் குடலிலும் இவை காணப்பட்டன.  

*அ. லம்ப்ரிகாய்டுசு* முதலில் *லும்ப்ரிகசு டெரெசு* என்று அழைக்கப்பட்டு 1683-இல் எட்வர்ட் டைசனால் விரிவாக விவரிக்கப்பட்டது. *அசுகாரிசு* பேரினமானது முதலில் 1758ஆம் ஆண்டில் கரோலசு லின்னேயசால் *அசுகாரிசு லும்ப்ரிகாய்டுசு* சிற்றினம் மூலமாக விவரிக்கப்பட்டது. உருவவியல் ரீதியாக ஒத்த *அசுகாரிசு சூம்* 1782 இல் ஜோகான் ஆகசுடு எப்ரைம் கோசு என்பவரால் பன்றிகளிலிருந்து விவரிக்கப்பட்டது  

## மேலும் பார்க்கவும்

- ஒட்டுண்ணிகளின் பட்டியல் (மனிதன்)
# அசுகாரிடிடே



**அசுகாரிடிடே** (*Ascarididae*) என்பது பெருங்குடல் உருளைப்புழுக்களின் குடும்பமாகும். இக்குடும்பத்தின் உறுப்பினர்கள் குடல் ஒட்டுண்ணிகளாகும். இவை முதுகெலும்புகளின் அனைத்து வகைகளையும் பாதிக்கிறது. இது பல பேரினங்களை உள்ளடக்கியது. இவற்றில் மிகவும் நன்கு அறியப்பட்டவை:  

- *ஆம்ப்ளிகேகம்*
- *அங்கஸ்டிகேகம்*
- *அசுகாரிசு*
- †*அசுகாரைட்டு* (படிமம்)
- *பேலிசாசுகாரிசு*
- *கிராசோபோரசு*
- *துஜார்டினாசுகாரிசு*
- *கெக்சாமெட்ரா*
- *இலாகோசிலாசுகாரிசு*
- *ஓபிடாசுகாரிசு*
- *பராசுகாரிசு*
- *பாலிதெல்பிசு*
- *செயூராடாசுகாரிசு*
- *டாக்சாசுகாரிசு*
- *டாக்சோகாரா*
- *திராவசுசசோகாரிசு*

*அசுகாரிசு லம்ப்ரிகாய்ட்சு* என்பது மனிதர்களின் முக்கிய உருளைப்புழு ஒட்டுண்ணியாகும். இது அசுகாரியாசிசு நோயினை ஏற்படுத்துகிறது.